Cindy Nell-Roberts - Rolmodel soos SA se eie Hannah Montana
JY LEES NOU Cindy Nell-Roberts - Rolmodel soos SA se eie Hannah Montana
Pasella-aanbieder Cindy Nell-Roberts en voormalige Mej. SA is onlangs deur Disney Channel aangewys as die beoordelaar van die Hannah Montana Style-kompetisie in SA. Sy gesels hieroor, 'n jaar se getroud wees en die Wêreldbeker.
Disney International het iemand gesoek wat tweens en tieners as rolmodel beskou. Iemand plaaslik, soos Hannah Montana. En toe is ek uit een van vyf SA glansvroue aangewys. Disney International het gedink daar is baie raakpunte tussen my en Hannah. Sy het 'n gesonde beeld: dra mooi rokkies, het mooi hare en 'n mooi lyf. Sy is nie annoreksies maer nie en gebruik nie dwelms nie. Ek dink ook nie dis nodig om lady Gaga te wees om cool te wees nie. Baie jongmense deesdae - ook oorsee - dra armbandjies no sex before marriage - en dit gaan saam met daardie gesonde beeld. Ek is baie gevly dat ek aangewys is om dié kompetisie te beoordeel en ook bietjie senuweeagtig. Maar dis nogal 'n groot taak om 'n wen T-hemp uit al die kreatiewe inskrywings te kies. Daar is al baie goeie inskrywings.
Ek soek iets wat besig is, met baie elemente. Hannah Montana is loud, nie klinies nie. Ek soek baie kringe en prentjies van Hannah. Kleur. Amper soos daai plakboeke toe ons kinders was en als oormekaar geplak het. 'n Montage met graffiti-elemente. Iets wat gaan uitspring. Dis wonderlik opvoedkundig vir die kinders. 'n Baie kreatiewe, oulike program wat die kinders lekker laat speel.
Hulle moet 'n T-hemp op die webtuiste ontwerp deur middel van 'n spesiale kreatiewe program ontwerp deur Disney en dit dan per e-pos stuur.
Ek dink sy is 'n reuse brand. Baie suksesvol en twee-dimensioneel. Aan die een kant die sexy rock-chick. Aan die ander kant effe konserwatief. Nie iemand wat kaal sal poseer en sal rook en drink nie. Sy is plat-op-die-aarde en werk hard. Iemand na wie ander kan opkyk.
'n Reis na Los Angeles met 'n ouer/voog en 'n make-over saam met Hannah Montana se persoonlike stilis en boonop 'n reis na Disneyland. Dalk ontmoet hulle selfs vir Hannah Montana, maar dis nog nie seker nie. Ek gaan ongelukkig nie saam nie. Die hele make-over word ook verfilm en op Disney Channel uitgesaai. Dit is baie gewild hier. Baie ouers, veral Christene, stel hul kinders graag daaraan bloot omdat dit nie gewelddadige cartoons beeldsend nie. So die wenners gaan kitsroem verwerf.
'n Soort ''Top Billing'' van sport. Ek en Elana Afrika gaan aanbieders wees van die Woza lunchtime show op Supersport, wat gaan oor die Fifa Wêreldbeker-sokkertoernooi. Alles wat agter die skerms gebeur. Ek is 'n tipiese Suid-Afrikaanse meisie wat mal is oor rugby, maar nou begin ek meer blootstelling aan sokker kry en kyk dit ook meer gereeld. Ek is baie opgewonde oor dié geleentheid.
Ons is vandag (20 Maart) 1 jaar getroud. Kan jy dit glo?Voel nog soos twee weke. Ons geniet mekaar nog baie en het nog nie begin dink aan babas kry nie. Die oomblik as dit gebeur, verander 'n mens se lewe radikaal. Maar ons wíl eendag hope kinders hê. My man, Clive Roberts, en ek wil nog baie reis. Ons doen ook besigheid saam en behartig verskeie grimeerreekse van my.